Վիլհելմ Կեմպֆ

Վիլհելմ Կեմպֆ  (, ), աշխարհահռչակ գերմանացի դաշնակահար և կոմպոզիտոր։

Կենսագրություն 
Վիլհելմ Կեմպֆը ծնվել է Յուտերբորգում։ Մեծացել է հրաևան՝ Պոտսդամում, որտեղ նրա հայրը  Սուրբ Նիկոլայ եկեղեցու արքայական երաժշտության ղեկավարն էր և երգեհոնահարը։ Նրա պապը նույնպես երգեհոնահար էր, իսկ նրա եղբայր Գևորգը դարձել է Էռլանգենի համալսարանի եկեղեցական երաժշտության ղեկավար։ Վաղ մանկուց հոր հետ տնային երաժշտական կրթություն է ստացել, որից հետո, ինը տարեկանից սկսել է սովորել Բեռլինի բարձրագույն երաժշտական ​​դպրոցում՝ Կառլ Հայնրիխ Բարթի մոտ դաշնամուր, ինչպես նաև սովորել է կոմպոզիցիա՝ Ռոբերտ Կանի ղեկավարությամբ։ 

1917 թվականին եղել է նրա առաջին խոշոր մենահամերգը, որից հետո պարբերաբար համերգներ է տվել։ Նրա վերջին համերգը տեղի է ունեցել Փարիզում 1981 թվականին։ Իր ամբողջ կյանքի ընթացքում նա շրջագայել է աշխարհի տարբեր մասերում։ Այսպիսով, 1936-1979 թվականներին նա 10 անգամ այցելել է Ճապոնիա, որի համար նրա պատվին ճապոնական փոքրիկ կղզին անվանվել է Կեմպու-Սան։ 1924-1929 թվականներին ղեկավարել է Շտուտգարտի կոնսերվատորիան։ Հետագայում նա նախընտրել է դասավանդել իր իսկ մանկավարժական կառույցներում։ 1957 թվականից դասավանդել է Իտալիայի Պոզիտանո քաղաքում։ Կեմպֆի մահից հետո նրա աշակերտ Գերհարդ Օպիցը շարունակել է իրենց աշխատանքը։ 

Ունեցել է հինգ երեխա։ Նրա դուստրը՝ Դիանան, գրող է եղել։

Գործունեություն 
Վիլհելմ Կեմպֆը 60 տարի շարունակ ձայնագրվել է։ Մինչ այժմ նրա ձայնագրությունները, որտեղ հնչում է Բեթհովենի, Շումանի, Բրամսի, Շուբերտի, Մոցարտի, Բախի, Լիստի և Շոպենի երաժշտությունը, չեն կորցրել իրենց նշանակությունը։ Վիլհելմ Կեմպֆը կատարել է Ֆրանց Շուբերտի սոնատների առաջին ամբողջական ձայնագրությունը, որով էլ նրանք հայտնի են դարձել։ Վերջին անգամ 1964-1965 թվականներին նա վերաշարադրել է ստերեո տեխնոլոգիայի ներդրման հետ կապված Բեթհովենի սոնատները։ Նույնը տեղի է ունեցել և իր ձայնագրություններով Բեթհովենի կոնցերտների հետ. ստերեո էֆեկտի համար նա դրանք վերաձայնագրել է Ֆերդինանտ Լայթների հետ։ 

Կամպֆի երգացանկում կամերային երաժշտությունը համատեղ ներկայացված է Եհուդի Մենուհինի, Պիեր Ֆուրնի, Վոլֆգանգ Շնայդերխի, Պաուլ Գրյումերի և այլ երաժիշտների հետ։ Իր գործընկերների համար Կեմպֆը ռիթմի վառ զգացողության օրինակ էր։

Նշանակություն 

Պատմում են, որ երբ Կեմպֆը Ֆիլանդիայում է եղել կոմպոզիտոր Յան Սիբելիուսը խնդրել է իրեն նվագել Բեթհովենի 29-րդ Մուրճը () սոնատը։ Երբ Կեմպֆն ավարտել է, Սիբելիուսը նրան դիմել է հետևյալ բառերով.

Մահ 
1991 թվականին Վիլհելմ Կեմպֆը մահացել է Պոզիտանոյում։ Նրա գերեզմանը գտնվում է Վերին Ֆրանկոնիայի Շլոս Վերնշտեյնի մոտակայքում գտնվող Բարոնս ֆոն Կյունեբերգի անտառային գերեզմանատանը։

Ծանոթագրություններ

Արտաքին հղումներ 
 
 
 

Գերմանացի կոմպոզիտորներ
Գերմանացի դասական երաժիշտներ
Գերմանացի դաշնակահարներ
Գերմանացի երգեհոնահարներ
Օպերային կոմպոզիտորներ
20-րդ դարի դասական կոմպոզիտորներ
Գերմանացի երաժշտական մանկավարժներ
Արվեստի և գրականության ֆրանսիական շքանշանի ասպետներ
Դասական կոմպոզիտորներ
Բեռլինի գեղարվեստի ակադեմիայի անդամներ
Բնօրինակում անաղբյուր հոդվածներ
Գերմանացի երաժշտագետներ
Գերմանացի ինքնակենսագիրներ